ROMÂNIA

JUDEŢUL ARAD

COMUNA ARCHIȘ

CONSILIUL LOCAL

PROCES VERBAL

Încheiat astăzi 31.05.2019, ora 900, în sala de ședință a Consiliului Local al Comunei Archiș, cu ocazia ţinerii Ședinţei Ordinare de Consiliu Local convocată prin Dispoziţia nr.104 /24.05.2019 a primaruluiinterimar d-l Horhat Pavel - Nelu. La şedinţă participă 10 consilieri locali din 10 consilieri în funcţie, totalul consilierilor Consiliului local Archiş fiind de 11.

La ședință participă d-na Rada Adriana, director Şcoala Gimnazială Groşeni, d-l Alb Traian, d-l Valea Nicolae Pavel şi d-na Oancea Mirela din localitatea Groşeni.

La începutul şedinţei , d-l Horhat Pavel - Nelu, primarul interimar al comunei, urmare a două adrese primite de la R.P.L. Ocol Silvic Dumbrava R..A. , propune suplimentarea Ordinii de zi cu următoarele proiecte de hotărâre: Proiect de hotărâre privind aprobarea Listei cu preţul de pornire pentru masa lemnoasă fasonată de la PC Archiş, provenită din lotul nr.48 – Partida 574/Do II, cu volum total de 21,02 mc şi a tipuluI licitaţiei şi Proiect de hotărâre privind modificarea pct. 1.1 lit.a) al articolului 1 din HCL nr.115/21.12.2018 privind aprobarea volumului de masă lemnoasă ce urmează a fi recoltat în anul 2019, din pădurea şi păşunea împdurită, proprietatea comunei Archiş, aflate în administrarea Regiei Publice Locale Ocol Silvic ,,Dumbrava”.

D-nii consilieri sunt de acord cu suplimentarea Ordinii de zi cu proiectele de hotărâre sus-menţionate.

D-l Pavel Gheorghe -Leontin preşedintele de şedinţă, prezintă Ordinea de zi suplimentată în următoarea ordine .

1. Proiect de hotărâre privind aprobarea Codului etic şi de integritate al funcţionarilor publici şi al personalului contractual din cadrul Aparatului de Specialitate al Primarului comunei Archiş .
2. Proiect de hotărâre privind privind aprobarea Strategiei Anticorupție și a Planului de integritate ale Comunei Archiș pentru perioada 2016 – 2020.
3. Proiect de hotărâre privind aprobarea Listei devizelor care se vor exploata în Regie Ocol ,

producţia anului 2019 .

1. Proiect de hotărâre privind completarea Anexei nr.1 la HCL nr.116/21.12.2018 privind stabilirea

preţului de vânzare a masei lemnoase fasonate din fondul forestier proprietate publică a comunei în anul 2019 .

5. Proiect de hotărâre privind aprobarea Listei cu preţul de pornire pentru masa lemnoasă

fasonată de la PC Archiş, provenită din lotul nr.48 – Partida 574/Do II, cu volum total de 21,02

mc şi a tipuluI licitaţiei .

1. Proiect de hotărâre privind modificarea pct. 1.1 lit.a) al articolului 1 din HCL nr.115/ 21.12.2018 în sensul suplimentării volumului de masă lemnoasă pe picior de la 600 mc la

834 mc

7. Diverse .

Preşedintele de şedinţă, d-l Pavel Gheorghe – Leontin supune la vot Ordinea de zi suplimentată prezentată , cei 10 consilieri locali prezenţi sunt ,,pentru”, este adoptată HCL nr.36/31.05.2019.

În continuare, este prezentat Procesul-verbal încheiat în ședința ordinară din data de 25.04.2019 , proces-verbal care a fost pus la dispoziția consilierilor locali împreună cu invitaţia şi proiectele de hotărâre supuse spre dezbatere pe Ordinea de zi.

D-l consilier Bătrân Nicolae este nemulţumit de faptul că nu s-a menţionat în Procesul–verbal de luna trecută, ceea ce a precizat referitor la cererea numitului Bonţ Adrian Lucian privind parcela în suprafaţă de 1,00 ha din Pusta de sat (locul numit Lucea) şi anume, să se găsească modalitatea legală de a putea fi declarată de acesta la APIA .

D-l Puleac Pavel, inspector Compartiment Agricol, precizează că situaţia aceasta este incertă , din actele deţinute acel teren nu figurează nicăieri, dar mai sunt şi alte persoane în aceeaşi situaţie şi problema ar trebui rezolvată pentru toţi.

D-nii consilieri Crîjmar Den-Cristian şi Pantea Nicolae susţin că acele terenuri au fost date , imediat , după revoluţie pentru a fi lucrate de unii cetăţeni din localitate, care nu deţineau teren agricol ..

D-l Bătrîn Nicolae întreabă dacă se poate încheia un contract legal cu acele persoane pentru terenurile respective sau se poate da o hotărâre de consiliu local, în acest sens..

D-l secretar Anta Florin afirmă că, mai întâi, ar trebui scos CF , nr.topografice, apoi făcute măsurători cadastrale şi acel teren întabulat pe comuna Archiş sau ar mai fi o modalitate , şi anume, să se deschidă o acţiune în instanţă şi să se facă întabularea în temeiul Legii nr.7/1996, legea cadastrului şi a publicităţii imobiliare.

Preşedintele de şedinţă, d-l Pavel Gheorghe – Leontin supune la vot Procesul-verbal încheiat în ședința ordinară din data de 25.04.2019, cei 10 consilieri locali prezenţi sunt ,,pentru”, este adoptată HCL nr.37/31.05.2019.

În continuare, d-na Alb Juliana- Lioara , consilier juridic , prezintă primul punct de pe Ordinea de zi: Proiect de hotărâre privind aprobarea Codului etic şi de integritate al funcţionarilor publici şi al personalului contractual din cadrul Aparatului de Specialitate al Primarului comunei Archiş, precizând că normele generale de conduită morală şi profesională prevăzute de Codul de conduită sunt obligatorii atât pentru funcţionarii publici, cât şi pentru personalul contractual din cadrul autorităţilor şi instituţiilor publice, scopul acestuia fiind acela. de a asigura creşterea calităţii serviciului public, o bună administrare în realizarea interesului public, precum contribuirea la eliminarea birocraţiei şi a faptelor de corupţie din administraţia publică .

D-l consilier Bătrîn Nicolae întreabă cine este consilierul etic la nivelul Primăriei comunei Archiş .

D-l Horhat Pavel-Nelu, primarul interimar al comunei, precizează că d-l inspector Puleac Dan-Radu.

D-l Pavel Gheorghe – Leontin, preşedintele de şedinţă, supune la vot primul punct de pe Ordinea de zi: Proiect de hotărâre privind aprobarea Codului etic şi de integritate al funcţionarilor publici şi al personalului contractual din cadrul Aparatului de Specialitate al Primarului comunei Archiş, cei 10 consilieri locali prezenţi sunt ,,pentru”, este adoptată HCL nr.38/31.05.2019.

Se trece la punctul doi de pe Ordinea de zi .Proiect de hotărâre privind aprobarea Strategiei Anticorupție și a Planului de integritate ale Comunei Archiș pentru perioada 2016 – 2020 , precizându-se că urmare a semnării Declarației de Aderare la valorile fundamentale, principiile, obiectivele şi mecanismul de monitorizare al Strategiei Naţionale Anticorupţie (2016-2020), este necesară consolidarea unei culturi a integrităţii atât pentru angajații administrației publice locale, cât şi pentru cetățenii comunei , aceasta presupunând adoptarea uni set de norme, valori, principii și practici transpuse în obiective și măsuri.

Preşedintele de şedinţă, d-l Pavel Gheorghe – Leontin supune la vot punctul doi de pe Ordinea de zi : Proiect de hotărâre privind aprobarea Strategiei Anticorupție și a Planului de integritate ale Comunei Archiș pentru perioada 2016 – 2020, cei 10 consilieri locali prezenţi sunt ,,pentru”, este adoptată HCL nr.39/31.05.2019.

În continuare, se trece la punctul trei de pe Ordinea de zi: Proiect de hotărâre privind aprobarea Listei devizelor care se vor exploata în Regie Ocol , producţia anului 2019 .

D-l consilier Alb Dănuţ precizează că P 695/Acc I şi P 701/Do II, Cabană Bârzeşti se află în canton la pădurarul Bătrîn Nicolae, P 696/Do I se află la pădurarul Jula Pavel , iar P 377/Sr. este Mălaişte , preţurile/mc fiind prezentate în anexă .

D-l Pavel Gheorghe – Leontin, preşedintele de şedinţă, supune la vot punctul trei de pe Ordinea de zi: Proiect de hotărâre privind aprobarea Listei devizelor care se vor exploata în Regie Ocol , producţia anului 2019, 8 consilieri locali sunt ,,pentru”, d-nii Alb Dănuţ şi Bătrîn Nicolae se află în ,,conflict de interese”, este adoptată HCL nr.40/31.05.2019.,

În continuare, se trece la punctul patru de pe Ordinea de zi: Proiect de hotărâre privind completarea Anexei nr.1 la HCL nr.116/21.12.2018 privind stabilirea preţului de vânzare a masei lemnoase fasonate din fondul forestier proprietate publică a comunei în anul 2019 .

D-l consilier Alb Dănuţ precizează că unii cumpărători de masă lemnoasă doresc să transporte

materialul nesecţionat pentru a-l încărca , mecanizat şi acest sortiment ,,lemn rotund” , sortiment care este prevăzut în sistemul SUMAL nu este introdus în lista de preţuri aprobată de Consiliul local.

D-l consilier Crîjmar Den – Cristian consideră că ar trebui ca acest sortiment să se numească lemn rotund foc pentru a nu se face confuzii.

D-l consilier Alb Dănuţ le arată că această denumire este standard .

D-l consilier Jurj Ionel previzează că pe aviz se scrie câte bucăţi de material lemnos sunt .

D-l primar interimar propune ca atunci când se transportă material lemnos din acest specimen să se anunţe primăria şi să participe şi cineva de la primărie sau dintre consilierii locali.

D-l consilier Pantea Nicolae spune d-lui primar interimar să-i întrebe pe d-nii consilieri dacă doresc să participe la aceste acţiuni, deoarece nimeni nu este dispus să îşi irosească timpul şi banii cu acest lucru, precizând că le spune acestea din experienţă proprie .

De asemenea , d-l consilier Denuţ Andrei precizează acelaşi lucru , afirmând că au existat cazuri concrete când s-a încărcat , în acest mod, material lemnos.

Preşedintele de şedinţă supune la vot punctul patru de pe Ordinea de zi: Proiect de hotărâre privind completarea Anexei nr.1 la HCL nr.116/21.12.2018 privind stabilirea preţului de vânzare a masei lemnoase fasonate din fondul forestier proprietate publică a comunei în anul 2019, 8 consilieri locali sunt ,,pentru”, d-nii Alb Dănuţ şi Bătrîn Nicolae se află în ,,conflict de interese”, este adoptată HCL nr.41/31.05.2019.

Se trece la punctul cinci de pe Ordinea de zi: Proiect de hotărâre privind aprobarea Listei cu preţul de pornire pentru masa lemnoasă fasonată de la PC Archiş, provenită din lotul nr.48 – Partida 574/Do II, cu volum total de 21,02 mc şi a tipuluI licitaţiei .

D-l consilier Alb Dănuţ precizează că în luna iunie urmează să fie scoasă la licitaţie Partida 574/Do II, care are un volum de 21,02 mc, preţul propus este de 350,00 lei/mc iar licitaţia va fi cu plic închis.

D-l Pavel Gheorghe-Leontin supune la vot punctul cinci de pe Ordinea de zi: Proiect de hotărâre privind aprobarea Listei cu preţul de pornire pentru masa lemnoasă fasonată de la PC Archiş, provenită din lotul nr.48 – Partida 574/Do II, cu volum total de 21,02 mc şi a tipuluI licitaţiei, 8 consilieri locali sunt ,,pentru”, d-nii Alb Dănuţ şi Bătrîn Nicolae se află în ,,conflict de interese”, este adoptată HCL nr.42/31.05.2019.

În continuare se trece la punctul şase de pe Ordinea de zi: Proiect de hotărâre privind modificarea pct. 1.1 lit.a) al articolului 1 din HCL nr.115/ 21.12.2018 în sensul suplimentării volumului de masă lemnoasă pe picior de la 600 mc la 834 mc .

D-l consilier Alb Dănuţ precizează că există un lot de cireş şi din această cauză se propune suplimentarea volumului de masă lemnoasă pe picior de la 600 mc la 834 mc

D-l consilier Denuţ Andrei întreabă care este situaţia cu vânzarea a două loturi de buştean, unul de cireş , celălalt de fag.

D-l consilier Alb Dănuţ precizează că fagul s-a vândut la o firmă din localitatea Pecica, care va veni după el la începutul lunii, pentru cel de cireş nu a existat nici o ofertă până la ora actuală .

Preşedintele de şedinţă supune la vot punctul şase de pe Ordinea de zi: Proiect de hotărâre privind modificarea pct. 1.1 lit.a) al articolului 1 din HCL nr.115/ 21.12.2018 în sensul suplimentării volumului de masă lemnoasă pe picior de la 600 mc la 834 mc, 8 consilieri locali sunt ,,pentru”, d-nii Alb Dănuţ şi Bătrîn Nicolae se află în ,,conflict de interese”, este adoptată HCL nr.43/31.05.2019.

La punctul Diverse, i se dă cuvântul d-nei Rada Adriana, Director Şcoala Gimnazială Groşeni, care participă la şedinţă în urma invitaţiei care i s-a făcut de către d-nii consilieri.

D-na Director solicită întrebări de la d-nii consilieri în legătură cu unitatea pe care o conduce .

D-l consilier Bătrîn Nicolae spune că terenul de fotbal este într-o stare deplorabilă şi consideră că din câţi bani a avut şcoala se puteau aloca măcar 500 de lei pentru aesta.

D-na Director precizează că acel teren nu este al Şcolii Gimnaziale Groşeni şi spune că în unele zile

şi , în special,duminica după masa se joacă fotbal pe teren de tineri din localitate şi rămâne o mizerie foarte mare – sticle de plastic, coji de seminţe etc.

D-l Bătrîn Nicolae spune că până acum s-a dat la şcoală de la primărie 20.000 lei şi întreabă cât este costul standard /elev .

D-na Director precizează că şcoala nu a cerut nimic necuvenit, în anul 2019, valoarea costului

standard pentru elev este de 5.384 lei., acesta este folosit pentru cheltuielile cu salariile, sporurile, indemnizaţiile şi alte drepturi salariale în bani, care sunt stabilite prin lege, precum şi contribuţiile aferente acestora, dar în acest cost nu intră şi cheltuielile materiale sau utilităţile-curentul, apa.

De asemenea, d-na Director spune că nu au fost bani suficienţi pentru plata salariilor personalului şi îi roagă pe d-nii consilieri să studieze bugetul şcolii , care a fost depus la primărie , susţinând că d-na Marta Liliana, una dintre femeile de serviciu de la Şcoala Gimnazială Grroşeni este angajată prin firmă cu jumătate de post, deoarece 0,5 post de îngrijitor şi 0,5 post de muncitor au fost desfiinţate. Şi din cauza creşterii salariului minim nu au avut fonduri suficiente pentru plata salariilor.

D-l consilier Pantea Nicolae precizează că d-nii consilieri nu au văzut bugetul şcolii .

D-na Bene Mioara, inspector Compartiment Contabilitate precizează că şcoala îşi face bugetul, ea doar face deschidere de credite .

D-l secretar Anta Gheorghe – Florin precizează că s-au făcut demersuri şi personal a discutat cu d-na Inspector de la I.Ş.J Arad pentru deblocarea celor 0,5 post de îngrijitor şi 0,5 post de muncitor şi o întreabă pe d-na Director de câte ori a făcut astfel de demersuri .

D-na Director precizează că are adrese făcute către Inspectorat pentru acele posturi atât în anul 2017, cât şi în anul 2018 şi le solicită d-lor consilieri propuneri pentru a rezolva această problemă deoarece o singură femeie de serviciu nu poate asigura curăţenia în cadrul Şcolii Gimnaziale Groşeni.

D-l consilier Bătrîn Nicolae spune că la alte primării şcoala îşi achiziţionează lemnele de foc şi deoarece, şcoala a avut 50.000 lei în bugetul propriu , ar trebui să îşi achiziţioneze lemnele şi să nu mai plătească primăria, în acest sens .

D-l consilier Denuţ Andrei afirmă că ştie că alte şcoli îşi achiziţionează lemnul de foc, dar primăria le decontează.

D-na Director spune că din banii respectivi proveniţi din bugetul propriu al şcolii au fost folosiţi 10.000 lei pentru achitarea salariului de personal, pentru că nu au avut suficienţi şi din această cauză s-au cerut la primărie şi precizează că restul banilor nu au fost folosiţi, intenţionându-se să fie folosiţi la renovarea unităţii de învăţământ şi îi roagă în acest sens, pe d-nii consilieri Bun – Faur Ioan, actualul reprezentant al Consiliului local în CA al şcolii, Denuţ Andrei , fostul viceprimar şi Crîjmar Den-Cristian, fost membru în CA din partea părinţilor de câte ori s-a discutat în Consiliul de Administraţie despre aceste probleme.

D-l consilier Bun-Faur Ioan precizează că, într-adevăr sălile de clasă trebuiesc renovate, acoperişul clădirii ar trebui schimbat .

D-l consilier Pantea Nicolae spune că ar trebui să se facă un deviz , să se achiziţioneze o firmă prin SEAP pentru aceste lucrări , deoarece până anul viitor banii se vor devaloriza şi nu se va mai putea face mare lucru cu ei.

D-na Director spune că tocmai devizele sunt problema, s-a interesat , orientativ , la vreo 5 firme , dar banii sunt insuficienţi .

D-l Pantea Nicolae spune că probabil, în toamnă, la rectificare, dacă vor exista bani, se vor aloca şi Şcolii Gimnaziale Groşeni o sumă, în acest sens.

De asemenea, d-l consilier Pantea Nicolae spune că există o problemă referitor la orarul microbuzului şcolar, susţinând că acesta ar trebui respectat cu stricteţe, nefiind normal să plece mai repede şi copii să rămână în staţie şi o altă problemă ar fi faptul că, uneori, se aduc toţi copii cu un singur transport, deşi sunt prevăzute două curse.

D-na Director spune că din această cauză au mai solicitat încă un microbuz, deşi acest lucru presupune cheltuieli în plus, dar problema este că la orele 1300 termină orele clasele pregătitoare-IV, dar, în unele zile şi clasa a V-a şi a VI-a şi atunci sunt mai mulţi copii, aceştia din urmă nedorind să mai stea o oră peste program la şcoală, iar referitor la respectarea programului , spune că şoferul este angajatul primăriei şi ar trebui ca şi d-l primar să stea de vorbă cu şoferul dacă încalcă acest program.

D-l primar interimar Horhat Pavel-Nelu precizează că a stat de vorbă cu şoferul, deoarece au avut probleme şi cu transportul copiilor pe raza localităţii Groşeni, dar se va mai discuta dacă vor mai apărea,astfel, de probleme şi se vor lua măsurile care se impun în situaţia respectivă.

D-na Director spune că s-a discutat şi în Consiliul de Administraţie al şcolii să nu se mai transporte elevii din localitatea Groşeni cu microbuzul , ci doar cei de pe sate, dar au apărut probleme cu părinţii

acestora, în special cu mamele care merg după copii la grădiniţă şi se întorc acasă cu copiii cu microbuzul, aceşta fiind prea mulţi.

D-l consilier Faur Pavel spune că nici el nu este de acord cu faptul să nu mai fie duşi cu microbuzul

copiii din localitatea Groşeni, deoarece unii locuiesc la o distanţă de 2 km şi ceva .

D-l consilier Bun-Faur Ioan spune să se aducă atunci şi copiii de pe Archişel.

D-l primar interimar Horhat Pavel – Nelu precizează că, din discuţiile avute cu d-na Director, acest lucru nu este posibil, deoarece nu ar mai ajunge la timp la ore, unii copii, iar referitor la mame a discutat cu şoferul şi acestea nu vor mai merge cu copiii, ci îi vor aştepta în staţia de sosire.

D-na Director are şi o problemă personală şi îi întreabă pe d-nii consilieri cum ar putea să rezolve problema apei din subsolul blocului de locuinţe din localitatea Groşeni unde locuieşte , precizând că este, chiar dispusă să plătească o chirie mai mare dacă este nevoie, deoarece în momentul de faţă , nu are apă în apartament.

D-l consilier Alb Dănuţ precizează că apa vine de pe deal , condiţiile meteorologice din ultimul timp determinând acest lucru, dar există şi o ţeavă spartă şi de asemenea, iazul era racordat la vale, dar acum presupune că nu mai este şi ar trebui verificat .

În continuare , d-na Oancea Mirela, care deţine S.C. ADMIRMED S.R.L.. solicită să încheie contract de închiriere cu Primăria şi nu cu Cooperativa de Consum Consumcoop Archiş, cum a avut până acum, pentru imobilul situat în localitatea Groşeni , nr.195, în suprafaţă de 100mp + 40 mp curte şi solicită autorizaţie de construcţie pentru suprafaţa de 20 mp din imobilul menţionat anterior.

D-l consilier Pantea Nicolae precizează că , Comuna Archiş are în proprietate, doar, terenul aferent imobilului şi clădirea cu apartamentele din Blocul de locuinţe, nu şi spaţiul respectiv, spaţiul în care îşi desfăşoară activitatea comercială SC ADMIRMED SRL este proprietatea Societăţii Cooperativa de Consum de Gradul I Consumcoop Archiş,

D-na Oancea Mirela precizează că nu mai plăteşte chirie celor de la Consumcoop Archiş . .

D-l Horhat Ioan, inspector Compartiment Urbanism, spune că nu poate să dea autorizaţie , în inventarul instituţiei există suprafaţa de teren, dar clădirea nu o modalitate fiind dacă Consiliul local concesionează acel teren .

D-nii consilieri precizează că dacă se găseşte forma legală pentru aceasta, în principiu, sunt de acord .

În continuare, d-l Sandu Gabriel, inspector Compartiment Urbanism şi Mediu, informează Consiliul local cu privire la controlul efectuat de cei de la Garda de Mediu , control care a avut loc în ziua precedentă şi care a avut ca obiectiv principal salubrizarea comunei.O primă măsură impusă de aceştia a fost întocmirea unui tabel privind situaţia pristerelor tuturor imobilelor din localităţile comunei, deoarece de anul viitor trebuiesc respectate reglementările UE în domeniu, dacă nu se poate face canalizarea , să se facă pristere care să corespundă noilor prevederi legale .

D-l inspector Horhat Ioan precizează că , cei de la Garda de Mediu au spus că trebuie făcută o adresă celor de la ADISIGD în privinţa plăţii la contribuţia circulară, deoarece operatorul trebuie să o plătească şi totodată să se facă demersuri pentru pubelele de gunoi .

De asemenea , cei de la Garda de Mediu au precizat ca, prioritar pentru u.a.t. Archiş este obţinerea autorizaţiei Serviciului de alimentare cu apă din localitatea Groşeni .

D-l consilier Pantea Nicolae precizează că singurul operator care poate rezolva această problemă este Compania de Apă Arad, anul următor urmând să demareze un proiect, în acest sens, pentru toate u.a.t.-urile judeţului unde există astfel de probleme .

Nemaifiind alte probleme şi discuții, d-l preşedinte de şedinţă declară încheiate lucrările Şedinţei Ordinare din data de 31.05.2019.

PREŞEDINTE DE ŞEDINŢĂ SECRETAR

PAVEL GHEORGHE – LEONTIN ANTA GHEORGHE - FLORIN